CELEX: 32017D2354
Language: hu
Date: 2017-12-14 00:00:00
Title: A Bizottság (EU) 2017/2354 végrehajtási határozata (2017. december 14.) az aztékzsályamagnak (Salvia hispanica) a 258/97/EK európai parlamenti és tanácsi rendelet szerinti új élelmiszer-összetevőként való kiterjesztett felhasználása engedélyezéséről (az értesítés a C(2017) 8470. számú dokumentummal történt)

16.12.2017   
            
            
               HU
            
            
               Az Európai Unió Hivatalos Lapja
            
            
               L 336/49
            
         A BIZOTTSÁG (EU) 2017/2354 VÉGREHAJTÁSI HATÁROZATA
   (2017. december 14.)
   az aztékzsályamagnak (Salvia hispanica) a 258/97/EK európai parlamenti és tanácsi rendelet szerinti új élelmiszer-összetevőként való kiterjesztett felhasználása engedélyezéséről
   
      
         (az értesítés a C(2017) 8470. számú dokumentummal történt)
      
   
   (Csak az angol nyelvű szöveg hiteles)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az új élelmiszerekről és az új élelmiszer-összetevőkről szóló, 1997. január 27-i 258/97/EK európai parlamenti és tanácsi rendeletre (1) és különösen annak 7. cikkére,
   mivel:
   
               (1)
            
            
               A 2009/827/EK bizottsági határozat (2) a 258/97/EK rendeletnek megfelelően engedélyezte az aztékzsályamag (Salvia hispanica) új élelmiszer-összetevőként való forgalomba hozatalát pékáruban (kenyér- és zsemlefélék).
            
         
               (2)
            
            
               A 2013/50/EU bizottsági végrehajtási határozat (3) a 258/97/EK rendeletnek megfelelően engedélyezte az aztékzsályamag (Salvia hispanica) új élelmiszer-összetevőként való forgalomba hozatalát a következő termékekben: pékáru (sütött sütőipari termékek), reggeli gabonapehely, gyümölcs-, csonthéjas és magkeverékek, valamint előrecsomagolt aztékzsályamag önmagában.
            
         
               (3)
            
            
               Az ír élelmiszer-biztonsági hatóság 2015. szeptember 18-án levélben engedélyezte az aztékzsályamagnak (Salvia hispanica) a 258/97/EK európai parlamenti és tanácsi rendelet szerinti, további élelmiszer-kategóriákban (nevezetesen gyümölcslevekben és gyümölcs italkeverékekben) új élelmiszer-összetevőként való kiterjesztett felhasználását.
            
         
               (4)
            
            
               2016. szeptember 5-én a MEGGLE Hrvatska d.o.o. vállalat kérelmet nyújtott be a horvát illetékes hatóságnak az aztékzsályamagnak (Salvia hispanica) további élelmiszer-kategóriákban (nevezetesen: joghurtban) új élelmiszer-összetevőként való kiterjesztett felhasználása iránt.
            
         
               (5)
            
            
               2017. január 11-én Horvátország illetékes hatósága közzétette elsődleges értékelő jelentését. E jelentésben arra a következtetésre jutott, hogy az aztékzsályamag (Salvia hispanica) felhasználásának kiterjesztése és a javasolt maximális felhasználási mennyiségek megfelelnek a 258/97/EK rendelet 3. cikkének (1) bekezdésében az új élelmiszerek vonatkozásában megállapított kritériumoknak.
            
         
               (6)
            
            
               A Bizottság az elsődleges értékelési jelentést 2017. január 16-án továbbította a többi tagállam számára.
            
         
               (7)
            
            
               A 258/97/EK rendelet 6. cikke (4) bekezdésének első albekezdésében megállapított 60 napos időszakon belül több tagállam is indokolt kifogással élt, elsősorban a hiányos információk miatt. A kérelmező azonban kiegészítő információkat nyújtott, amelyekkel a tagállamok és a Bizottság megelégedésére eloszlatta a fenti aggályokat.
            
         
               (8)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   Az e határozat mellékletébe meghatározott aztékzsályamag (Salvia hispanica) joghurtban felhasználásra kerülő új élelmiszer-összetevőként forgalomba hozható az Unióban a következő maximális mennyiségekben: 100 g joghurtban 1,3 g teljes aztékzsályamag vagy 330 g joghurtban (egy adag) 4,3 g teljes aztékzsályamag.
   2. cikk
   Az e határozattal engedélyezett aztékzsályamag (Salvia hispanica) megjelölése az azt tartalmazó élelmiszer címkézésén: „aztékzsályamag (Salvia hispanica)”.
   3. cikk
   Ennek a határozatnak a MEGGLE Hrvatska d.o.o., Zeleno polje 34, 31 000 Osijek, Horvátország a címzettje.
   
      Kelt Brüsszelben, 2017. december 14-én.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL L 43., 1997.2.14., 1. o.
   
   
      (2)  A Bizottság 2009/827/EK végrehajtási határozata (2009. október 13.) az aztékzsálya-magnak (Salvia hispanica) a 258/97/EK európai parlamenti és tanácsi rendelet szerinti új élelmiszer-összetevőként való forgalomba hozatala engedélyezéséről (HL L 294., 2009.11.11., 14. o.).
   
      (3)  A Bizottság 2013/50/EU végrehajtási határozata (2013. január 22.) az aztékzsályamag (Salvia hispanica) tekintetében a 258/97/EK európai parlamenti és tanácsi rendelet szerinti új élelmiszer-összetevőként való felhasználás kibővítésének engedélyezéséről (HL L 21., 2013.1.24., 34. o.)
   
      MELLÉKLET
      
         AZ AZTÉKZSÁLYAMAG (SALVIA HISPANICA) LEÍRÁSA
      
      
         Leírás
      
      Az azték zsálya (Salvia hispanica) az ajakosvirágúak (Labiatae) családjába tartozó, nyári évelő lágyszárú növény. Betakarítás után a magok mechanikai tisztításon esnek át. A virágokat, leveleket és a növény egyéb részeit eltávolítják.
      
         Az aztékzsályamag (Salvia hispanica) leírása
      
      
                  Szárazanyag
               
               
                  91–96 %
               
            
                  Fehérjetartalom
               
               
                  19–25,6 %
               
            
                  Zsír
               
               
                  28–34 %
               
            
                  Szénhidrát (1)
                  
               
               
                  24,6–41,5 %
               
            
                  Nyersrost (2)
                  
               
               
                  20–32 %
               
            
                  Hamu
               
               
                  4–6 %
               
            
         (1)  A szénhidrát tartalmazza a rostértéket (EU: a szénhidrátok emészthető szénhidrátok = cukor + keményítő).
      
         (2)  A nyersrost a rost főként emészthetetlen cellulózból, pentozánokból és ligninből álló része.